Rufina Peter: Wok blong em olsem Gavana masi karim kaikai
Wantem bikpla bel isi olsem em bai i makim maus blong ol meri blong Central Provins na Papua New Guinea, Rufina Peter, husait inau nuipla meri Gavana blong Central Provins, i laik lukim olsem wok blong em olsem gavana imas karim kaikai long taim emi sindaun long Parliament Haus.
Ms Peter em wanpla long 2pla meri husait inau stap insait long displa namba 11 Parliament blong Papua New Guinea na emi gat bikpla hamamas tu long sindaun long Opposition wantem pati blong em, People's National Congress.
Wantem bikpla experience na wok insait long Argriculture sector, Ms Peter igat bilip olsem em wanpla aria we emi ken kirapim gut blong ol femili insait long Central Provins.
ABC ripota, Belinda Kora ibin stori wantem Gavana Rufina Peter long eleksen blong em na wok emi laik mekim long Central Provins.
tpi_Latn tpi_Latn tpi_Latn tpi_Latn tpi_Latn